{{Տեղեկաքարտ Դեղամիջոց|type=plain|molecular\_weight=374,904|excretion=|elimination\_half-life=20,0 ± 4,1 ժամ|metabolism=|bioavailability=|target=|DrugBank=|PubChem=|CAS\_number=|O=2|image=|N=2|Cl=1|H=27|C=21|IUPAC\_name=(±)-2-(2-{4-[(4-քլորոֆենիլ)-ֆենիլմեթիլ]պեպերազին-1-իլ}էթօքսի)էթանոլ|drug\_name=|width2=|image2=|width=250|routes\_of\_administration=}}
**Հիդրօքսիզին,** հակահիստամինային, հանգստացնող, հակատագնապային և հակափսխեցուցիչ ազդեցությամբ միջոց: Ներկայումս օգտագործվում է որպես համեմատաբար «մեղմ» տրանկվիլիզատոր։

Դասակարգում
-----------

Հիդրօքսիզինը հանգստացնող ազդեցություն ունեցող առաջին սերնդի հակահիստամինային դեղամիջոց է: Այն պատկանում է ոչ բենզոդիազեպինային անխոլիտիկ միջոցներին և պիպերազիններին, հանդիսանում է դիֆենիլմեթանի ածանցյալ։

Պատմություն
-----------

Հիդրօքսիզինը մաշկաբանության մեջ օգտագործվում է 1955 թվականից՝ որպես հակահիստամինային միջոց:

1960-ականներին պարզվեց, որ հիդրոքսիզինը օժտված է հակատագնապային հատկություններով:

Դեղաբանական հատկություններ
--------------------------

Հիդրոքսիզինը ունի չափավոր անխոլիտիկ, հանգստացնող, հակափսխեցուցիչ, հակահիստամինային և Մ-հակաքոլիներգիկ ազդեցություն : Արդյունավետ է ծովային հիվանդության դեպքում :

Հիդրoքսիզինի հակահիստամինային ազդեցությունը պայմանավորված է նրանով, որ այն հանդիսանում է H1-հիստամինային ընկալիչների անտագոնիստ ։

Հիդրօքսիզինը հանգստացնում է կմախքային և հարթ մկանները, ունի բրոնխալայնացնող և ցավազրկող ազդեցություն, չափավոր նվազեցնում է ստամոքսահյութի արտազատումը:

Պատրաստուկը չի առաջացնում հոգեկան ներգործություն և կախվածություն։ Այն չի խանգարում, այլ ընդհակառակը, դրականորեն ազդում է ճանաչողական ունակությունների վրա, բարելավում է հիշողությունը և ուշադրությունը:

### Ֆարմակոդինամիկա

Հիդրոքսիզինը հանդիսանում է H1-հիստամինային ընկալիչների և M-խոլինընկալիչների արգելափակիչ ։

Հիդրոքսիզինը H1-հիստամինային ընկալիչների նկատմամբ խնամակցությունը նույնն է, ինչ աստեմիզոլի, տերֆենադինի և ցետիրիզինի հետ:

### Ֆարմակոկինետիկա

Կլինիկական ազդեցությունը թողնում է ունենում հիդրօքսիզին ընդունելուց 15-30 րոպեի ընթացքում

Արդյունավետություն և անվտանգություն
-----------------------------------

Քրոնիկ եղնջացանով հիվանդների դեպքում հիդրոքսիզինը արդյունավետ է ցետիրիզինի և աստեմիզոլի մակարդակում :

Ցուցումներ
----------

Ցուցումներ. Անհանգստություն, աճող գրգռվածություն; զրկանքի համախտանիշ ; հոգենյարդային վիճակներ; հետվիրահատական ժամանակաշրջան (որպես համակցված թերապիայի մաս); ատոպիկ դերմատիտ, էկզեմա, քոր առաջացնող դերմատոզ, եղնջացան;փսխում։

Հիդրօքսիզինը կարող է օգտագործվել ընդհանրացված հանգստության խանգարումների բուժման մեջ, սակայն դա առաջին կարգի դեղամիջոց չէ:

Հակացուցումներ
--------------

* Պորֆիրիա;
* հղիություն;
* աշխատանքի ժամանակաշրջան;
* լակտացիայի շրջան;
* գերզգայնություն դեղամիջոցի բաղադրիչների նկատմամբ;
* գերզգայունություն ցետիրիզինի և պիպերազինի այլ ածանցյալների, ամինոֆիլինի կամ էթիլենդիամինի նկատմամբ։

Կողմնակի ազդեցություն
---------------------

Հիդրօքսիզինի ընդունման կողմնակի ազդեցությունները կապված են կենտրոնական նյարդային համակարգի ճնշման կամ դրա վրա պարադոքսալ խթանող ազդեցության հետ, դրանք կարող են առաջանալ նաև հակաքոլիներգիկ ակտիվությամբ կամ գերզգայնության ռեակցիաներով։

* Քնկոտություն, թուլություն, բերանի չորություն;
* գլխացավ, գլխապտույտ;
* սարսուռ, ատաքսիա ;
* ներակնային ճնշման սուր բարձրացում;
* սուր միզակապություն;
* տախիկարդիա;
* փորկապություն;
* ակկոմոդացիայի խախտում;
* գերքրտնարտադրություն, արյան ճնշման նվազում;
* «լյարդային» տրանսամինազների ակտիվության բարձրացում, բրոնխոսպազմ;
* ալերգիկ ռեակցիաներ։
* QT միջակայքի երկարացում

### Գերդոզավորում

Գերդոզավորման ախտանշաններ․

* Արտահայտված հակաքոլիներգիկ ազդեցություն;
* կենտրոնական նյարդային համակարգի ճնշում կամ պարադոքսալ խթանում, ցնցումներ, ապակողմնորոշում;
* արյան ճնշման իջեցում, շփոթություն;
* սրտխառնոց, փսխում;
* ակամա ֆիզիկական գործունեություն;
* զգայապատրանք ;
* առիթմիա։

Որպես բուժում խորհուրդ է տրվում.

* ստամոքսի լվացում;
* արյան ճնշման զգալի անկման դեպքում՝ արյան փոխարինիչների, նորադրենալինի ներերակային ներարկում (ադրենալինը չի կարող կիրառվել);
* կենսական գործառույթների վերահսկում;
* կենտրոնական նյարդային համակարգի վրա ճնշող ազդեցությունը կանխելու համար` կոֆեին-նատրիումի բենզոատի պարենտերալ ներարկում։

Հեմոդիալիզը անարդյունավետ է։ Սպեցիֆիկ հակաթույն չի կիրառվում։

Նշումներ
--------

1. 1 2 3 4 5 6 7  Порошина, 2019, Гидроксизин (атаракс), էջ 21–22
2. 1 2  Татаурщикова и Сепиашвили, 2013, 1.1. Антигистаминные препараты 1-го поколения, էջ 8–10
3. 1 2 3 4 5  Порошина, 2019, Небензодиазепиновые анксиолитики, էջ 9
4. ↑  Татаурщикова и Сепиашвили, 2013, Табл. 1. Классификация блокаторов Н1-гистаминовых рецепторов 1-го поколения, էջ 9
5. 1 2  Порошина, 2019
6. 1 2  Татаурщикова и Сепиашвили, 2013
7. ↑  Татаурщикова и Сепиашвили, 2013, Цетиризин – «золотой стандарт» терапии, էջ 14
8. ↑  «Home :: Crediblemeds». *www.crediblemeds.org*. Վերցված է 2021 թ․ մայիսի 2-ին.

Գրականություն
-------------

* Машковский М. Д. Гидроксизин // Лекарственные средства. — 15-е изд. — М.: Новая Волна, 2005. — 1200 с. — ISBN 5-7864-0203-7.

Արտաքին հղումներ
----------------

* Հիդրօքսիզին - դեղամիջոցի նկարագրություն:
* Հիդրօքսիզին - ակտիվ բաղադրիչ